Diari Oficial de la Generalitat Valenciana


Sumari del DOGV 7525, del 14-05-2015 (2015/4330)

RESOLUCIÓ de 30 d'abril de 2015, de la presidència del Consorci Espacial Valencià, per la qual es dóna publicitat a determinades delegacions de competència de la seua Junta de Govern i de la seua presidència en altres òrgans del Consorci.
----------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7525

Data del DOGV
:   14-05-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/4330


Data del document
:   30-04-2015

Organisme emissor
:   Consorci Espacial València

Tipus de document
:   Resolució

RESOLUCIÓ de 30 d'abril de 2015, de la presidència del Consorci Espacial Valencià, per la qual es dóna publicitat a determinades delegacions de competència de la seua Junta de Govern i de la seua presidència en altres òrgans del Consorci. [2015/4330]  
Els Estatuts del Consorci Espacial Valencià, aprovats per Acord de 12 de març de 2010, del Consell (DOCV 6227, 16.03.2010), atribuïxen a la Junta de Govern diverses competències en relació amb la gestió ordinària del Consorci.  
Reunida la Junta de Govern el 29 d'abril de 2015, va adoptar, entre altres, determinats acords de delegació d'estes competències a favor d'altres òrgans del Consorci, tot això de conformitat amb els Estatuts esmentats.  
En virtut d'això, i de conformitat amb la delegació de la presidenta del Consorci Espacial Valencià en el director general d'Universitat, Estudis Superiors i Ciència, de 22 d'abril de 2015, i amb el que establixen els articles 13 i 14 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, esta presidència resol:  
  
Primer  
Donar publicitat, a través de la inserció en el Diari Oficial de la Comunitat Valenciana, a les següents delegacions de competència efectuades per la Junta de Govern del Consorci Espacial Valencià a favor dels òrgans que s'indiquen a continuació, i amb l'abast que igualment es determina:  
1. Delegació de la Junta de Govern en el president de la Comissió Executiva per a la modificació del pressupost d'ingressos i gastos del VSC, en els exercicis present i futurs, previ compliment dels requisits establits en la legislació aplicable al sector públic de la Generalitat per a la modificació dels pressupostos d'ingressos i gastos anuals.  
  
2. Delegació de la Junta de Govern en el gerent per a la contractació d'obres, subministraments i servicis per import inferior o igual a 500.000 euros de base imposable.  
3. Delegació de la Junta de Govern en el president de la Comissió Executiva per a la contractació d'obres, subministraments i servicis per import superior a 500.000 euros de base imposable.  
4. Delegació de la Junta de Govern en el president de la Comissió Executiva, i en cas d'absència, malaltia, vacacions o una altra causa justificada, en el vicepresident de la Comissió Executiva, per a la firma de convenis amb la Generalitat Valenciana.   
  
Contra esta resolució, que esgota la via administrativa, els interessats podran interposar un recurs contenciós administratiu en el termini de dos mesos, a comptar de l'endemà que es publique, davant de la Sala del Contenciosa Administrativa del Tribunal Superior de Justícia de la Comunitat Valenciana, d'acord amb els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa. O, potestativament, un recurs de reposició davant del mateix òrgan en el termini d'un mes computat en els termes ja referits, de conformitat amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú, sense perjuí que puguen interposar-ne qualsevol altre que consideren oportú.  
  
  
València, 30 d'abril de 2015.- El director general d'Universitat, Estudis Superiors i Ciència, p. d. (22.04.2015): Felipe Palau Ramírez.